เสริมเสื้อผ้าด้วยเครื่องประดับ จับคู่เสื้อผ้าให้ดู Smart รวมสไตล์ของตัวเองเข้าไป
เครื่องประดับมักเป็นสิ่งที่เสริมลุคการจับคู่เสื้อผ้าให้ดูเป็นสไตล์นั้นๆ มากยิ่งขึ้น เครื่องประดับสามารถทำให้เสื้อผ้าของคุณดูค่อนไปทาง “Smart” หรือสบายๆ ได้เป็นอย่างมากเช่น สร้อยคอเส้นใหญ่มักเป็นเครื่องประดับที่นิยมนำมาใส่เพื่อให้ชุดเรียบๆ ดูน่าสนใจและเป็นทางการมากขึ้น นอกจากนี้เครื่องประดับยังช่วยเพิ่มสีสันและทำหน้านี้เป็นเหมือนชิ้นที่เด่นที่สุดของเสื้อผ้าสีเรียบๆ ด้วย  หลักการนี้ใช้ได้กับต่างหูเช่นเดียวกัน ต่างหูควรจะดูเรียบๆ แต่ดูมีรสนิยมและทำให้ชุดดูดีขึ้น ถ้าเสื้อผ้าของคุณมีสีสันและลวดลายเล็กน้อยอยู่แล้ว คุณอาจจะลดสีสันของอัญมณีลงเพื่อให้ทั้งชุดดูสมดุลยิ่งขึ้น ใช้เข็มขัดเป็นเครื่องประดับเพื่อให้มีสีสันโดดเด่นในลุคของคุณ โดยเข็มขัดอาจจะเป็นสิ่งที่โดดเด่นที่สุดในชุด หรือจะเพิ่มสัมผัสที่แตกต่างเข้าไปในชุดก็ได้ เช่น ถ้าชุดของคุณเป็นผ้าเนื้อด้านเสียเป็นส่วนใหญ่ คุณอาจจะใส่เข็มขัดที่มีลวดลายหรือเข็มขัดหนังแก้วเพื่อให้การจับคู่ชุดของคุณดูน่าสนใจมากขึ้นอีกนิดและเพิ่มความหลากหลายเข้าไปอีกสักหน่อย การใส่เข็มขัดจะทำให้ลุคของคุณดูสนุกสนานและทันสมัยยิ่งขึ้น (ุถ้าเป็นเข็มขัดสี) หรือดูเป็นทางการและเรียบร้อยมากขึ้น (ถ้าเป็นเข็มขัดเรียบๆ) ขึ้นอยู่กับว่าคุณใช้เข็มขัดแบบไหน เข็มขัดเส้นเล็กมักเหมาะกับเดรส แต่ถ้าเป็นเข็มขัดเส้นใหญ่จะเหมาะกับกระโปรงยาวมากกว่า การใส่นาฬิกาอาจเข้าข่ายเป็นเครื่องประดับจำพวกอัญมณี แต่นาฬิกาก็จัดเป็นเครื่องประดับประเภทหนึ่งอยู่แล้ว พยายามเลือกนาฬิกาเรียบๆ แต่โดดเด่น เช่น การใส่นาฬิกาที่หน้าปัดใหญ่หน่อยแต่เป็นสายเรียบๆ ก็เป็นการเสริมเครื่องประดับที่แลดูดี หรือถ้าคุณจะใส่นาฬิกาที่สายมีสีสันเล็กน้อย ตัวหน้าปัดก็จะต้องไม่ใหญ่และสะดุดตามากนัก  อีกเรื่องที่ต้องพิจารณาก็คือวัสดุของนาฬิกา นาฬิกาควรทำจากโลหะสักประเภท (เงิน ทอง ทองคำขาว) แต่สีของโลหะก็ต้องเข้ากับชิ้นส่วนโลหะอื่นๆ ในชุดด้วย เช่น ถ้ารองเท้าและกระเป๋ามีรายละเอียดเล็กๆ เป็นสีทอง ก็อย่าใส่นาฬิกาสีเงิน กระเป๋าสีสันสดใสหรือมีเอกลักษณ์ไม่เหมือนใครสามารถใช้เป็นชิ้นเด่นของเสื้อผ้าที่ค่อนข้างสุขุมและเป็นทางการได้ ในทางตรงกันข้ามกระเป๋าเก๋ๆ เรียบๆ ก็จะเพิ่มความสบายๆ ให้กับชุด กระเป๋าของคุณไม่ต้องเข้ากับเสื้อผ้าก็ได้ เพียงแต่ว่าถ้าในชุดนั้นมีชิ้นที่เป็นสีสันโดดเด่นอยู่แล้ว (เสื้อ เบลเซอร์ รองเท้า เป็นต้น) คุณก็อาจจะต้องเลือกกระเป๋าที่สีเรียบๆ หน่อย กระเป๋าที่คุณถือควรจะดูหรูหราและทันสมัยไม่ว่าชุดของคุณจะโอนเอียงไปทางไหนก็ตาม เช่น กระเป๋าใบเล็กๆ จะเพิ่มความขี้เล่นและโฉบเฉี่ยวเล็กน้อยเมื่อจับคู่กับเสื้อผ้าสบายๆแต่ถ้ากระเป๋าของคุณใบใหญ่หน่อย ก็พยายามเลือกใบเรียบๆ ที่ดูเรียบร้อยเมื่อจับคู่กับเสื้อผ้าที่ดูสีสันสดใส ผ้าพันคอเป็นเครื่องประดับธรรมดาที่เพิ่มความหลากหลายให้กับเสื้อผ้าได้อีกนิด โดยที่ผ้าพันคอจะต้องไม่เด่นเกินหน้าชุดทั้งชุด แต่ให้เป็นการทำให้ชุดดูดีขึ้นในเชิงรายละเอียด ผ้าพันคอสามารถเพิ่มสีสันให้กับเสื้อผ้าของคุณได้เล็กน้อย หรือบางครั้งก็ทำให้ชุดนั้นดูทันสมัยมากขึ้น แล้วแต่ลวดลายและวัสดุของผ้าพันคอ ถ้าชุดของคุณเป็นสีเข้มเสียส่วนใหญ่ ให้จับคู่กับผ้าพันคอลายกราฟิก ในการจับคู่เสื้อผ้าให้ดู Smart Casual นั้น คุณจะต้องรักษาสมดุลระหว่างความเป็นมืออาชีพกับแฟชั่น ลองนึกถึงท่อนล่างที่ใส่สบายแต่ก็ดูใหม่และทันสมัย ทำให้คุณดูเป็นมืออาชีพแต่ยังให้ความรู้สึกสบายๆ อยู่ เช่น กางเกงสแล็กสวยๆ กระโปรงทำงานสีเข้ม หรือแม้แต่กางเกงยีนส์สีเข้มก็ล้วนเหมาะจะเป็นท่อนล่างในการจับคู่เสื้อผ้าแบบ Smart Casual ทั้งสิ้น และส่วนใหญ่เราจะใช้ท่อนล่างเป็นพื้นฐานในการจับคู่เสื้อผ้าเข้าด้วยกัน  คุณอาจจะใส่ท่อนล่างที่มีสีสันโดดเด่นเลยก็ได้เช่น คุณอาจจะใส่กระโปรงสีน้ำตาลหรือสีเขียวเข้ม กางเกงสแล็กสีกรมท่า หรือกางเกงยีนส์สีน้ำเงินม่วงเข้มก็ได้  ถ้าคุณจะใส่กระโปรง ความยาวต้องเหมาะกับการใส่ไปทำงาน (อย่างน้อยคือพอดีเข่าบน) แต่จำไว้ว่าถ้าคุณใส่ท่อนล่างที่มีสีสันโดดเด่นและดูทันสมัยไปแล้ว คุณควรจะใส่ท่อนบนที่ดูซอฟต์ลงแต่ก็ยังเก๋อยู่เพื่อให้ดูสมดุล เนื่องจากว่าการแต่งกายแบบ Smart Casual คือการสร้างความสมดุล ดังนั้นท่อนบนจึงต้องทำให้เสื้อผ้าทั้งชุดดูสมดุล ก็คือถ้าท่อนล่างดูเป็นทางการแล้ว ท่อนบนก็ควรจะสบายๆ หน่อย (มีจีบ สีสันสดใส มีการตกแต่งที่โดดเด่น มีลวดลาย เป็นต้น) แต่ถ้าท่อนล่างดูสบายๆ แล้ว ก็เสริมชุดให้ดูเป็นทางการมากขึ้นโดยการใส่เสื้อที่ดูหรูหราเป็นทางการมากยิ่งขึ้น  เสื้อที่ดูเป็นมืออาชีพก็เช่น เสื้อเชิ้ตติดกระดุม เสื้อผู้หญิงที่ดูหรูหราเป็นทางการ หรือเสื้อคอปก  เช่นเดียวกันคือคุณจะใส่ท่อนบนที่สีสันโดดเด่นก็ได้ เพียงแต่ว่าพอใส่ออกมาแล้วมันต้องดูสมดุลเท่านั้นเอง ถ้าท่อนล่างของไม่ได้มีสีสันจัดจ้านมากนัก ก็ให้ใส่เสื้อที่มีสีสันโดดเด่น แต่ถ้าท่อนล่างของคุณมีสีสันที่ดูโดดเด่นอยู่แล้ว ท่อนบนก็ให้เลือกที่เป็นสีกลางๆ หน่อย การใส่เดรสเป็นทางเลือกที่ปลอดภัยเวลาที่คุณพยายามจะแต่งตัวให้ดู Smart Casual เพราะเดรสสามารถยกระดับ “ความหรูหราและเป็นทางการ” ของเสื้อผ้าได้ทันที แต่ลวดลายหรือวัสดุของเดรสอาจจะเพิ่มความสบายๆ ในแบบที่คุณต้องการได้แต่ไม่ว่าคุณจะใส่เดรสแบบไหน ชายเดรสควรยาวอย่างน้อยเข่าบนถ้าคุณมีเดรสที่ดูเป็นทางการ (ความยาวเหมาะกับการใส่ไปทำงานและมีสีเข้ม) คุณก็สามารถลดทอนความเป็นทางการได้ด้วยการใส่เครื่องประดับสบายๆ เช่น ผ้าพันคอสีสันสดใสหรืออัญมณีเรียบๆ แต่เก๋  ในทางกลับกัน ถ้าคุณมีเดรสที่ดูสบายๆ คุณก็อาจจะเพิ่มความเรียบร้อยด้วยการใส่รองเท้าส้นสูงสำหรับใส่ทำงานเก๋ๆ หรืออัญมณีเรียบๆ แต่เนี้ยบ เวลาที่ใส่เดรสในลุค Smart Casual พยายามทำให้มันดูเรียบง่าย แต่ถ้าไม่แน่ใจให้จับคู่เสื้อผ้าไปทาง Smart มากกว่า Casual เบลเซอร์เป็นสิ่งที่เพิ่มความเป็นทางการให้กับเครื่องแต่งกาย แต่ก็ยังคงความสบายๆ เมื่อใส่คู่กับเสื้อสีเรียบๆ ถ้าคุณกะว่าจะใส่เบลเซอร์ คุณต้องเลือกแบบที่พอดีตัว เพราะเบลเซอร์ที่พอดีตัวจะทำให้เสื้อผ้าของคุณดูเป็นทางการมากขึ้นเล็กน้อย ในขณะที่เสื้อผ้าชิ้นอื่นๆ ก็จะทำให้ชุดของคุณดูสบายๆ มากขึ้น เบลเซอร์สีดำหรือสีกรมท่าล้วนจะทำให้ชุดดูเป็นทางการมากขึ้น ในขณะที่เบลเซอร์สีสันสดใสจะทำให้เกิดเป็นสีสันที่โดดเด้งขึ้นมาในฐานะชิ้นที่ทำให้เสื้อผ้าโดยรวมดูโดดเด่น ในการแต่งตัวแบบ Smart Casual นั้น คุณอาจจะปิดท้ายด้วยรองเท้าทางการใส่สบายสักคู่ รองเท้าส้นสูงจะเหมาะมาก และรองเท้าส้นสูง 4 นิ้วขึ้นไปแบบปิดนิ้วเท้าก็เป็นตัวเลือกที่ปลอดภัยสำหรับลุคนี้เสมอ  หรือคุณจะใส่รองเท้าส้นแบนก็ได้ถ้าคุณอยากได้ลุคที่ดูสบายๆ มากขึ้น  คุณสามารถทำให้เสื้อผ้าของคุณโดดเด่นโดยที่ยังคงรักษาลุคสบายๆ ไว้ได้ด้วยการให้รองเท้าส้นแบนเป็นชิ้นที่เด่นที่สุด อาจจะเป็นรองเท้าส้นแบนสีสันสดใสหรือมีลวดลายก็ได้ แต่มันต้องสมดุลกับเสื้อผ้าที่เน้นเป็นสีกลางๆ ดูกลมกลืนกัน  รองเท้าส้นเตารีดและรองเท้าแบบเปิดนิ้วเท้าก็ใส่กับเสื้อผ้าลุค Smart Casual ได้ถ้าคุณไปงานที่ค่อนข้างจะสบายๆ มากหน่อย แต่ถ้าคุณจะไปทำงานแล้วละก็ ไม่ควรเลือกรองเท้าพวกนี้เด็ดขาด  อย่าใส่รองเท้าเปิดส้นกับเสื้อผ้าลุค Smart Casual เพราะว่ารองเท้าเปิดส้นจะให้ลุคสบายๆ อย่างเดียว ถ้าเป็นชุดสูทสำหรับใส่ไปทำงาน เสื้อผ้าคลาสสิกก็อาจจะดูน่าเบื่อ ลองปรับลุคทำงานของคุณด้วยการใส่เสื้อที่มีลายสีที่คุณชอบ การเติมความหลากหลายนี้เข้าไปจะทำให้ชุดของคุณเข้ากับกาลเทศะและเรียบร้อย แต่ก็ยังเผยรสนิยมด้านแฟชั่นของคุณให้โดดเด่นด้วย เบลเซอร์เหมาะสำหรับเสริมเสื้อผ้าแนว Smart Casual ก็จริง แต่ถ้าคุณอยากได้ลุคที่ดูซอฟต์ลงหน่อย ก็อาจจะเปลี่ยนไปใส่คาร์ดิแกนสีสันสดใสหรือสเวตเตอร์ปาดเฉียงก็ได้ โดยสีของคาร์ดิแกนจะเป็นสีที่โดดเด่นที่สุด หรือจะเป็นสีที่เสริมความโดดเด่นของชุดสีเรียบๆ ก็ได้ ถ้าคุณเป็นคนขี้หนาว เสื้อคอเต่าก็เป็นตัวเลือกสำหรับสเวตเตอร์ที่ให้ลุค Smart Casual ได้เหมือนกัน ในบริบททางธุรกิจหลายๆ บริบท สูทที่เป็นเสื้อกับกางเกงเข้าชุดนั้นถือเป็นมาตรฐาน ให้ปรับเปลี่ยนมาตรฐานนี้โดยเปลี่ยนจากชุดสูทเสื้อกางเกงธรรมดาไปเป็นแบบเข้ารูป สูทเข้ารูปจะช่วยเสริมรูปร่างของคุณโดยที่ยังคงดูเป็นเรียบร้อย และคุณก็สามารถจับคู่เสื้อกับกางเกงเองได้หลากหลายแบบ การแต่งตัวให้ดูมีสไตล์ทุกวันก็อาจทำเราเหนื่อยได้ แต่ถ้าไม่มั่นใจ (หรือเหลือเสื้อผ้าสำหรับใส่ไปทำงานน้อยแล้ว) ให้เลือกชิ้นที่โดดเด่นอย่างน้อย 1 ชิ้นเสมอ  หมายความว่าถ้าเดรสที่จะใส่วันนี้ดูค่อนข้างน่าเบื่อ คุณก็ต้องใส่รองเท้า สร้อยคอ หรือเข็มขัดที่ทำให้ชุดนั้นดูโดดเด่น  ชิ้นที่เป็นชิ้นเด่นของคุณควรจะมีสีสันสดใส มีลวดลาย หรือมีการประดับตกแต่ง วิธีนี้เป็นวิธีที่ง่ายที่สุดที่จะทำให้ชุดของคุณมีส่วนที่ “smart” อยู่ในลุค Smart Casual
ใส่เครื่องประดับที่เข้ากัน. ใส่เข็มขัด. ใส่นาฬิกา. ถือกระเป๋า. ดูว่าควรใส่ผ้าพันคอไหม. คิดว่าท่อนล่างจะใส่อะไร. จับคู่ท่อนล่างกับท่อนบนที่เข้ากัน. ใส่เดรส. ใส่เบลเซอร์. ใส่รองเท้าที่เข้ากัน. ใส่ลายหรือสีที่ชอบ. ใส่สเวตเตอร์เพื่อให้ได้ลุคที่ดูซอฟต์ลง. ปรับเปลี่ยนเสื้อผ้าเบสิกสำหรับใส่ไปทำงาน. ใส่ชิ้นที่ดูโดดเด่นอย่างน้อย 1 ชิ้นเสมอ.
https://www.wikihow.com/Dress-Smart-Casual-(Females) https://www.wikihow.com/Dress-Smart-Casual-(Females) https://www.wikihow.com/Dress-Smart-Casual-(Females)
Accessorizing Your Outfit Creating a Smart Ensemble Incorporating Your Own Style